**PROJEKAT – Poboljšanje kvaliteta usluga koje se pružaju djeci sa smetnjama i teškoćama u razvoju kroz uvođenje novih usluga obuke i savjetovanja za djecu, roditelje i zaposlene – ESCI**

**SAOPŠTENJE POVODOM KONFERENCIJA ZA MEDIJE**

Projekat ***Poboljšanje kvaliteta usluga koje se pružaju djeci sa smetnjama i teškoćama u razvoju kroz uvođenje novih usluga obuke i savjetovanja za djecu, roditelje i zaposlene - ESCI*** se realizuje u okviru Poziva za podršku pružanja usluga socijalne i dječje zaštite koji je dio **Programa Evropske unije i Crne Gore za zapošljavanje, obrazovanje i socijalnu zaštitu**, vrijednog 18 miliona eura, u kojem Evropska unija učestvuje sa 15,3 miliona, a Crna Gora obezbjeđuje 2,7 miliona eura za njegovu realizaciju.

Projekat je počeo sa realizacijom 18. januara 2021. godine, te će kroz dvanaesto mjesečnu realizaciju u opštem smislu doprinijeti jačanju socijalnog, dječijeg i sistema zaštite osoba sa invaliditetom u Crnoj Gori.

Uvođenjem novih aktivnosti u Dnevnom centru Herceg Novi, projekat će specifično osnažiti kapacitete ustanove tako što će se poboljšati kvalitet pruženih usluga svojim korisnicima. Ukupno 12 djece sa smetnjama u razvoju koji su korisnici usluga ovog centra će imati poboljšan kvalitet života, a zaposleni će steći nova znanja i vještine koje će im pomoći u uvođenju novih aktivnosti.

U dosadašnjem periodu, i pored pandemije izazvane virusom Covid-19, sprovodimo pripremne aktivnosti, a sve kako bi uspješno realizovali projekat, te ostvarili očekivane rezultate.

Kroz nabavku specijalizovanog vozila za prevoz korisnika, održavanje specijalizovane obuke pod nazivom *Osnovna obuka za rad sa porodicama djece, mladih i odraslih sa smetnjama u razvoju* za zaposlene u Dnevnom centru, radom tima stručnjaka koji će pružiti savjetodavno terapijske usluge korisnicima Dnevnog centra, njihovim roditeljima kao i zaposlenim u ovoj ustanovi, te sprovođenje aktivnosti definisanih Planom rada savjetodavno-terapijske službe, bitno će se poboljšati postojeće usluge i biće uvedena nova savjetodavno-terapijska usluga u Dnevnom centru u Herceg Novom.

Kroz stručno osnaživanje zaposlenih i saradnika u Dnevnom centru za primjenu specifičnih postupaka u radu sa osobama sa autizmom i kombinovanim smetnjama, će biti sproveden akreditovani trening program *Obuka za primjenu konkretnih postupaka u radu sa osobama iz autističnog spektra i kombinovanim smetnjama*, čime će se u mnogome poboljšati stručno znanje i vještine zaposlenih u Dnevnom centru.

Ukupna vrijednost projekta iznosi 78.862,02 eura.

Projekat realizuje *JU Dnevni centar za djecu sa smetnjama i teškoćama u razvoju Herceg Novi.*